**A 11-p immersornissaanut ilitsersuut**

|  |  |
| --- | --- |
| **20XX-IMI ISERTITANUT PAASISSUTISSAQ - A 11**  **Akileraaruserinermik ingerlatsineq pillugu Inatsisartut inatsisaanni nr. 11, 2. november 2006-imeersumi §§-ini 30, 31 aamma 32-mi aalajangersakkat** | |
| **§ 30** | Akileraarutinik annertussusiliinermi akileraarutissanillu naatsorsuinermi atugassanik kikkulluunniit akileraarutit pillugit inatsimmi § 75, imm. 1-imi aamma 2-mi taaneqartunik suliffeqarfimmini aningaasarsianik akiliisoq ukiut tamaasa qaammatip januarip naannginnerani aningaasat taamaattut akilerneqartut tamarmiusut kiisalu akile-raarutit A-t unerartitat annertussusaannik nalunaaruteqassapput. Aammattaaq paasissutissat uku tunniunne-qassapput: 1) tigusisut ataasiakkaat aningaasarsiaat tamakkerlugit, 2) aningaasarsianit akileraarutit A-t unerartitat, 3) sulisut ataasiakkaat soraarnerussutisianut imaluunniit inuunermut sillimmasiinerannut sulisitsisut akiliutaat aningaasarsianit akileraarutit pillugit inatsisartut inatsisaanni § 41, imm. 2-p ataani ilaasut aningaasartaat ta-marmiusut, 4) ajunngitsorsiat tamarmiusut ilaannakortulluunniit soorlu nerisaqarneq ineqarnerlu, najugaqarneq, akunnit-tarfinniinneq, angalanerit, biilit telefonilu assigisaallu, 5) tigusisup aqqa, inuttut normua, najugaa aamma kommuni akileraartarfia aamma 6) paasissutaasinnaasut allat tigusisup kinaaneranik paasinninnissamut pisariaqartut, *Imm. 2.* Suliffeqarfik atorunnaarpat ukiumi aningaasarsiorfiusumi ingerlareersumi paasissutissat tunniunneqas-sapput kingusinnerpaamik aningaasarsititsivimmiit kingullermiit ullut qulit qaangiuppata. *Imm. 3.* Kikkulluunniit atuakkiortunut, erinniortunut, eqqumiitsuliortunut, oqalugiartartunut assigisaannulluun-niit aningaasarsisitsisut, suliffeqarfimmik atornermut attartornermulluunniit, kisermaassilluni atuisinnaanermut imaluunniit patentimik atuisinnaanermut akitsuutinik, ilusilersukkanut, nioqqutissap ilisarnaataanut assigisaan-nulluunniit akiliisoq, akitsuut ingerlaavartumik akilerneqartaraluarpat ataatsikkulluunniit akilerneqaraluarpat imm. 1-imi aalajangersagaq malillugu paasissutissanik tunniussisussaatitaapput. *Imm. 4.* Akunnermiliuttoq aqqutigalugu aningaasarsianik akiliisoqarpat, taanna paasissutissiisussaatitaavoq, su-lisitsisoq paasissutissanik tunniussisinnaanngippat. Sulisitsisoq, imaluunniit akunnermiliuttoq, ikiortissarsiner-mini taassuma aqqanik, najugaqarfianik eqqortumik kiisalu inuup normuanik pissarsissaaq. *Imm. 5.* Paasissutissat akileraaruseriffimmut tunniunneqassapput. |
| **§ 31** | Tigusisartoq § 30-mi taaneqartunik isertitaqartartoq Kalaallit Nunaanni akileraartussaatitaajunnaarpat, paasis-sutissiisussaatitaasoq qinnuivigineqarnini malillugu paasissutissiissaaq § 30-mi taaneqartut aningaasat anner-tussusaannik qaammatisiutit malillugit ukiup aallartineraniit akileraartussaatitaanerup atorunnaarnerata tu-ngaanut pineqartup aningaasarsiaanik kiisalu akileraarutit A-t unerartitat annertussusaannik. *Imm. 2.* Taamatuttaaq qinnuivigineqarneq malillugu pineqartoq taassumaluunniit sinniisua, imaluunniit toqu-sup qimataanik aqutsisuusinnaasoq, paasissutissanik tunineqassaaq. |
| **§ 32** | § 30 aamma § 31, imm. 1 malillugu aningaasarsiaqartoq pillugu paasissutissat assilineranik aningaasarsiaqar-toq tunineqassaaq. |

**Aningaasarsianit akileraarutit pillugit paasissutissanik nalunaaruteqartarneq pillugu Namminersorlutitk Oqarussat nalunaarutaannit nr. 8, 18. juni 2010-imeersumiit issuaanerit**

|  |  |
| --- | --- |
| **§ 2** | *Ilinniagaqarnersiutit*  Namminersorlutik Oqartussat ukiut tamaasa ukiup siuliani ilinniagaqarnersiutit ani-ngaasanngorlugit tunniun-neqarsimasut pillugit paasissutissat akileraaruseriffimmut piumaffigineqaqqaaratik nassiuttassavaat, tassunga ilanngullugu aningaasanik tigusisut kikkuunerinik, inuup normuanik ilalerlugit paasissutissiisassapput. *Imm. 2.* Paasissutissanik nalunaaruteqarnermi ilaatinneqartussap nalunaaruteqartussaatitaasumut kinaassutsini pillugu ilisimatitsissaaq, tassunga ilanngullugu inuttut normuni. *Imm. 3.* Paasissutissat nalunaarutigineqartut pillugit Namminersorlutik Oqartussat ilinniagaqarnersiutinik pisar-tagaqartut ilisimatittassavaat. *Imm. 4.* Nalunaaruteqarneq pillugu najoqqutassanik erseqqinnerusunik akileraaruseriffik aalajangersaasinnaa-voq, tassunga ilanngullugu paasissutissiisussaatitaanermut piumasaqaatinik annikinnerulersitsisinnaanermut aamma ilinniagaqarnersiutinik pisartagaqartunut ilisimatitsisarneq pillugu. |
| **§ 3** | *Nalinik nalunaaruteqarneq*  Tamakkiisumik ilaannakortumilluunniit ajunngitsorsiat soorlu akeqanngitsumik nerisaqarneq illusimanerlu, ini-gisaqarneq, najugaqarallarneq, angalanerit, biilit oqarasuaatillu il.il. pillugit nalunaaruteqarnermi, akileraaruse-rinermik ingerlatsineq pillugu Inatsisartut inatsisaanni § 30, imm. 1, nr. 4 naapertorlugu nalunaaruteqartussaa-titaasup ajunngitsorsiap nalinga pillugu nalunaaruteqassaaq. Ajunngitsorsianut tunngatillugu ukiumut aningaa-sarsiorfiusumut pineqartumut nalit inatsisitigut aalajangersakkat imaluunniit nalit Naalakkersuisunit aalajanger-sarneqarsimasut naapertorlugit naliliisoqassaaq. |
| **§ 4** | *Meeqqanut akilersuutit*  Meeqqanut akilersuutit il.il. kiisalu meeravissiartaarnermi tapiissutit tunniunneqartarneri pillugit Inatsisartut peqqussutaat malillugu Namminersorlutik Oqartussat kommunillu meeqqanut akilersuutinik akileeqqusissut, ukiut tamaasa piumaffigineqaqqaarnatik makku pillugit paasissutissanik akileraaruseriffimmut tunniussisassap-put: 1) Akilersuisussaatitaasup inuttut normua najugaalu.  2) Akilersuutinik pissassaqartup inuttut normua najugaalu. 3) Ukiup siuliani akilersuisussaatitaasumiit akiliutigineqartut annertussusaat. *Imm. 2.* Paasissutissanik tunniussisussaatitaaneq pillugu najoqqutassanik erseqqinnerusunik akileraaruseriffik aalajangersaasinnaavoq, tassunga ilanngullugu paasissutissiisussaatitaanermut piumasaqaatinik annikinneru-lersitsisinnaalluni. |
| **§ 5** | *Pisortat tunitsivigineqartut attartortitsinerillu ilaannik isumaqatigiissuteqartut*  Namminersorlutik Oqartussat, Naalakkersuisut allaffeqarfii, Inatsisartut allaffeqarfiat, Kalaallit Nunaata Radioa, suliffeqarfiit namminersortitat il.il. aamma Kalaallit Nunaanni kommunit, aalisarnermiit, piniarnermiit, aallaani-arnermiit, savaateqarnermiit tuttuuteqarnermiillu, eqqumiitsuliornermiit sanalunnermiillu tunisassianik tunitsi-vigineqarnermut atatillugu aningaasarsiat B-nik akiliuteqartartut ukiut tamaasa piumaffigineqaqqaaratik makku pillugit paasissutissanik akileraaruseriffimmut tunniussisassapput: 1) Aningaasarsiat B-nik tigusisup inuttut normua imaluunniit GER-normua. 2) Ukiup siuliani tunisinermut atatillugu aningaasarsiat B-t tigusisumut tunniunneqartut annertussusaat. *Imm. 2.* Namminersorlutik Oqartussat kommunillu, inunnit angallammik, qimussimik allatigullu inunnut assar-tuummik attartortut ukiut tamaasa piumaffigineqaqqaaratik makku pillugit paasissutissanik akileraaruseriffim-mut tunniussisassapput: 1) Attartortitsisup inuttut normua imaluunniit IIN-normua. 2) Ukiup siuliani attartortitsisumut akissarsiatut tunniunneqartut annertussusaat. *Imm. 3.* Imm. 1 aamma 2-mi paasissutissanik taaneqartunik tunniussisussaatitaaneq pillugu najoqqutassanik er-seqqinnerusunik akileraaruseriffik aalajangersaasinnaavoq, tassunga ilanngullugu paasissutissiisussaatitaaner-mut piumasaqaatinik annikinnerulersitsisinnaalluni. |
| **§ 6** | *Nutserisut akissarsiaat*  Translatørinut, oqalutsinut, nutserisunut assigisaannullu akissarsiat akileraarutit A-nut unerartitsinertaqanngit-sunik akiliisoq ukiut tamaasa piumaffigineqaqqaarnani makku pillugit paasissutissanik akileraaruseriffimmut tunniussissaaq: 1) Tigusisup inuttut normua imaluunniit IIN-normua. 2) Ukiup siuliani tigusisumut akissarsiat tunniunneqartut annertussusaat. *Imm. 2.* Paasissutissanik tunniussisussaatitaaneq pillugu najoqqutassanik erseqqinnerusunik akileraaruseriffik aalajangersaasinnaavoq, tassunga ilanngullugu paasissutissiisussaatitaanermut piumasaqaatinik annikinneruler-sitsisinnaalluni. |
| **§ 7** | *Ilaasortaanermut akiliutit*  Suliatigut peqatigiiffiit soorlu akileraaruserinermik ingerlatsineq pillugu Inatsisartut inatsisaanni § 33 c, imm. 1-imi taaneqartutut ukiup siuliani ilaasortaniit akiliutit tiguneqartut pillugit ukiut tamaasa piumaffigineqaqqaar-natik paasissutissanik akileraaruseriffimmut tunniussisassapput, tassunga ilanngullugu ilaasortap akiliutaanut attuumassuteqartumut kinaassutsimut inuup normuanik ilalerlugit paasissutissat. Akiliutit nalunaarutigineqar-tut annertussusaat pillugit paasissutissiisussaq ilaasortanut nalunaaruteqassaaq. *Imm. 2.* Paasissutissanik nalunaaruteqarnermi ilaatinneqartussap nalunaaruteqartussaatitaasumut kinaassutsini pillugu ilisimatitsissaaq, tassunga ilanngullugu inuttut normuni. *Imm. 3.* Nalunaaruteqarnissaq pillugu najoqqutassanik erseqqinnerusunik akileraaruseriffik aalajangersaasin-naavoq, tassunga ilanngullugu paasissutissiisussaatitaanermut piumasaqaatinik annikinnerulersitsisinnaalluni. |
| **§ 8** | *Akiliunneqarluni angalanerit*  Inuit imaluunniit inatsisitigut inuttut pisinnaatitaasut, tassunga ilanngullugit sulinngiffeqarnermi aningaasaate-qarfiit, atorfinitsitsinermut pissutsit avataasigut inunnut imaluunniit pisortani atorfeqartunut akiliussillutik angalanernut tapiissuteqartut, ukiut tamaasa piumaffigineqaqqaarnatik akileraaruseriffimmut makku pillugit paasissutissanik tunniussissapput: 1) Tapiissutisisinnaatitaasut allallu tapiissutisisut inuttut normui. 2) Ukiup siuliani tapiissutisisinnaatitaasup angalaneri tamakkiisut amerlassusaat. 3) Ukiup siuliani tapiissutisisinnaatitaasumut tapiissutigineqartut annertussusaat. |
| **§ 9** | *Piffissaq*  §§-it 2-miit 8-mut paasissutissat taaneqartut ukiumi paasissutissanut attuumassuteqartut ukiup tulliani kingu-sinnerpaamik 31. januarimi akileraaruseriffimmut nalunaarutigineqassapput. |

**Isertitanut paasissutissiissutip - A11 - nassiuarnera**

**Isertitanik pissarsisoq aamma sulisitsisoq pillugit paasissutissat:**

|  |  |
| --- | --- |
| **Inuup-normua** | Sulisorisap inuttut-normua allanneqassaaq – taanna skattekortimi allaqqa-voq. |
| **Atorfik, ateq naju-garlu** | Sulisorisap atorfia, aqqa najugaalu allanneqassapput – aqqa najugaalu skat-tekortimi allaqqapput. |
| **Sulisitsisup IIN-normua, aqqa na-jugaalu** | Sulisitsisup IIN-normua, aqqa najugaalu allanneqassapput. |
| **Kommune akile-raarfik** | Sulisorisap kommune akileraarfia allanneqassaaq – taanna skattekortimi al-laqqavoq. |
| **Piffissaq/-t atorfeqarfik/-it:** | |
| **Immikkoortoq 100** | Sulisorisaq ukioq tamaat sulisorineqarsimappat immikkoortoq 100 krydsiler-neqassaaq. |
| **Immikkoortoq 101** | Sulisorisaq ukiup ingerlanerani piffissami atasuinnarmi sulisorineqarsimappat immikkoortoq 101 immersorneqassaaq. |
| **Immikkoortoq 102** | Kisitsisit atorlugit nalunaarsuusiornissamut atugassatut immikkoortumi 102-mi nalunaarutigineqaqquneqarportaaq sulisorisaq ullormi 28/11-mi sulisori-neqarsimanersoq. |
| **Aningaasarsiat A-t:** | |
| **Immikkoortoq 110**  **Aningaasarsiat A-t** | Aningaasarsiat A-t nalinginnaasut akileraarutit **ilanngaatigitinnagit** annertus-susaat nalunaarutigineqassapput. Feeriaqarnersiutit ilanngunneqarnissaat **eqqaamaneqassaaq**. |
| **Immikkoortoq 111**  **Utoqqalinermi pensionit** | Utoqqalinermi pensionit (tunngaviusumik aningaasartat) nalunaarutigineqas-sapput. |
| **Immikkoortoq 112**  **Siusinaartumik pensionit** | Siusinaartumik pensionit (tunngaviusumik aningaasartat) nalunaarutigineqas-sapput. |
| **Immikkoortoq 113**  **Suliffeqanngikkal-larnermi ikiorsiis-sutit** | Suliffeqanngikkallarnermi ikiorsiissutit nalunaarutigineqassapput. |
| **Immikkoortoq 114**  **Pisortanit ikiorsiis-sutit** | Pilersuinermut akiligassanullu aalajangersimasunut pisortanit ikiorsiissutit nalunaarutigineqassapput. |
| **Immikkoortoq 115**  **DIS/GIS-imit iserti-tat** | DIS/GIS-imit isertitat nalunaarutigineqassapput. |
| **Immikkoortoq 116**  **Tunisanit isertitat** | Aalisarnermit, piniarnermit aallaaniarnermit savaateqarnermillu tunisassianik Kalaallit Nunaanni tunisassiorfinnut tunisinermi isertitat tamarmiusut nalu-naarutigineqassapput. |
| **Immikkoortoq 117**  **Ilaasortaanermut akiliutit** | KNAPK-mut ilaasortaanermut akiliutit nalunaarutigineqassapput. |
| **Akileraarutit A-t unerartitat:** | |
| **Immikkoortoq 130**  **Akileraarutit A-t unerartitat** | Akileraarutit A-t unerartitat nalunaarutigineqassapput. Feeriaqarnersiutinit akileraarutit A-t unerartitat ilanngunneqarnissaat **eqqaamaneqassapput**. |
| **Aningaasarsiat B-t:** | |
| **Immikkoortoq 140**  **Ilinniagaqarnersiu-tit** | Ilinniagaqarnersiutit, taakkununnga tapit assigisaallu ilanngunnagit, nalunaa-rutigineqassapput. |
| **Immikkoortoq 141**  **Paaqqinninnersiu-tit** | Paaqqinninnersiutit akileraarutit A-nik unerartitsivigineqartussaanngitsut tas-suuna nalunaarutigineqassapput. |
| **Immikkoortoq 142**  **Akilersuutisiat** | Akilersuutisiat nalunaarutigineqassapput. |
| **Immikkoortoq 143**  **Nutserisutut akis-sarsiat il.il.** | Translatørinut, oqalutsinut, nutserisunut assigisaannullu akissarsiat akileraa-rutit A-nut unerartitsivigineqartussaanngitsut uani nalunaarutigineqassap-put, takuuk nalunaarummi qulaani taaneqartumi § 6. |
| **Immikkoortoq 144**  **Akeqanngitsumik telefoneqartitaa-neq** | Akeqanngitsumik telefoneqartitaanerup nalinga kr.-inngorlugu nalunaarutigi-neqassaaq.  Akeqanngitsumik telefoneqartitaanerup nalinga 2015-imut 6.000 koruuniu-voq, sulisitsisup il.il. telefonimut akiliutissaq ukioq tamaat akilersimappagu, taamaanngippat naammaattusakkamik naliliisoqassaaq, annerpaamilli sulisit-sisup akilersimasaattut annertutigisut.  Sulisorisap angerlarsimaffiani telefonip atugassarititaasup saniatigut telefoni-nik arlalinnik, assersuutigalugu telefonimik angallattakkamik, atugassaqarti-taasimappat annertunerusumik akileraarusersuisoqassanngilaq.  Sulisorisap telefonimut akiligassat ilai akilertarpagit, assersuutigalugu sulisit-sisumut qaammammut akiliuteqartarluni, taava nammineq akiliutigisimasai nalimit akileraarusersorneqartussamit ilanngaatigineqassapput.  Sulisorisaq nammineq telefoneqarnera apeqqutaatinnagu akileraarusersuiffi-gineqassaaq, kisiannili telefonimut akiliutissat sulisitsisumit akilerneqarsima-sunit sulisorisap nammineq telefonerisaminut akiliutigisaattut annertutigisut ilanngaatigineqarsinnaapput. Taamatut nalimik appartitsineq sulisorisap nammineerluni nalunaarsuiffimmini allassavaa.  Sulisorisaq telefoneqarnermut sulisitsisuminit tapiiffigineqarpat, tapiissutisia-rineqartunit akileraarutit A-nut unerartitsisoqassaaq. Aningaasarsiat akileraa-ruteqaataasussat naatsorsorneqarnerini sulisorisaq taamaalilluni telefonimut aningaasartuutit inuussutissarsiornermut atorneqarsimasut uppernarsaaser-neqarsimasut ilanngaatigisinnaavai.  Sulisorisaq Kalaallit Nunaanni suliamut atasumik inigisani telefonit pillugit kaajallaasitaq 14. juni 1972-imeersoq naapertorlugu taamaallaat telefone-qarnermut kiisalu oqaluussinernut akiliutinut tapiiffigineqartaruni, tapiissuti-siat taakku akileraaruserneqassanngillat. Tapiissutisiat kaajallaasitami nalinit amerlaneruppata amerlanerussutaasut akileraaruteqaataasussaapput, taa-maalillunilu amerlanerussutaasunit akileraarutit A-nut unerartitsisoqassallu-ni. |
| **Immikkoortoq 144a** | Akeqanngitsumik internettersinnaatitaanerup nalinga kr.-inngorlugu nalunaarutigineqassaaq.  Akeqanngitsumik internettersinnaatitaanerup nalinga akileraaruteqaataa-sussaq, tassaavoq sulisup ukiumut internettimut attaviit kabelillit kabeleqan-ngitsullu aqqutigalugit internettimik atuinermut sulisitsisup aningaasartuuti-vii. Matumani taamaallaat internettimut attaveqarnerit sulisitsisup internet-timut attaviisa avataaniittut pineqarput. Akeqanngitsumik internettersin-naatitaanerup nalinga akileraaruteqaataasussaq, tassaavoq atorfeqartup  ukiumut internettimut attaviit kabelillit kabeleqanngitsullu aqqutigalugit internettimik atuinermut sulisitsisup aningaasartuutivii. Matumani taamaal-laat internettimut attaveqarnerit sulisitsisup internettimut attaviisa avataa-niittut pineqarput. Internettikut attaviit tamarmik pineqarput, bredbåndimik  attaviuppata, bredbåndit angallattagaappata, ADSL-, LAN atorlugit attaviup-pata imaluunnit taakku assigisaat.  Ukiumut tamarmiusumut internettimut aningaasartuutit sulisitsisumit akiler-neqartut, sulisup namminerisamik internettimut attaveqarnerminut atuiner-minullu akiliutaanit appartinneqarsinnaanngillat.  Suliamut atatillugu kiisalu namminerisamik internetternissamut atuisuuffin-nik arlaannik atuinermut atatillugu innersuutigineqassaaq Akileraartarner-mut Aqutsisoqarfimmit Nalunaarut nr. 93, 12. oktober 2015-imeersoq – [www.aka.gl](http://www.aka.gl) -imi takuneqarsinnaavoq. |
| **Immikkoortoq 145**  **Akeqanngitsumik biileqartitaaneq** | Akeqanngitsumik biileqartitaanermi ullut qassiuneri kiisalu nalinga allanne-qassapput.  Innersuussineq: Akeqanngitsumik biileqartitaanerup akileraarutitigut suliari-neqartarneranut tunngatillugu Akileraartarnermut Aqutsisoqarfiup kaajallaa-sitaa nr. 1, 17. september 2012-imeersoq. |
| **Immikkoortoq 146**  **Akeqanngitsumik nerisaqartitaaneq** | Akeqanngitsumik nerisaqartitaanermi ullut qassiuneri kiisalu nalinga allanne-qassapput.  (Avataasiornermi nerisaqartitaaneq uani ilanngunneqassanngilaq, kisiannili “paasissutissat allat”-ni (immikkoortoq 190-imi) nalunaarutigineqassallutik. |
| **Immikkoortoq 147**  **Akeqanngitsumik ineqartitaaneq** | Akeqanngitsumik ineqartitaanermi ullut qassiuneri kiisalu nalinga allanne-qassapput. |
| **Immikkoortoq 148**  **Akeqanngitsumik najugaqartitaa-neq, utaqqiisaasu-mik ineqartitaa-neq il.il.** | Akeqanngitsumik tamakkiisumik ilaannakortumilluunniit ineqartitaanerup/ utaqqiisaasumik inissiani/utaqqiisaasumik inigisassaq sioqqullugu inissiani ineqartitaanerup nalinga kr.-inngorlugu allanneqassaaq.  Ukiumi 2015-imi akeqanngitsumik ineqartitaanermi nalit pisisartunut akit na-leqqersuutaasa allanngorarnerat tunngavigalugu iluarsineqarnikuupput, nalil-lu ilaqutariinnut ataatsinut aamma illunut uigulugiissunut m2-imut 415 kr.-inik kiisalu ilaqutariinnut arlalinnut inissiaasuni m2-imut 460 kr.-inik anner-tussuseqarput.  Taakkua saniatigut ilanngunneqassaaq illuummut naliusup qaffariaataa, illuu-tip napparneqarnerani nalingata tamakkiisup, pisiarineqarnerata il.il. nalinga-ta il.il. 1,5 procentiat.    Innaallagissamik, imermut kiassarnermullu atuinernut aningaasartuutiviit ilanngunneqassapputtaaq, taakkua sulisitsisumit akilerneqartarpata.  Inissiaq pequsersorneqarsimappat taakku aamma nalinganit ukiumut akile-raarusersuisoqassaaq.  *Assersuutit – Aamma takuuk Akileraartarnermut Aqutsisoqarfimmit nalunaa-rut nr. 82, 1. oktober 2014-imeersoq:*  Regnearki – naatsorsuinermi iluaqutissatut skema – akeqanngitsumik ineqar-titaanerup nalinganut naatsorsuiffissaq [www.aka.gl](http://www.aka.gl)-imi aaneqarsinnaavoq.  Inissiami ilaqutarinngisanik allanik aamma inisimasoqartillugu akeqanngitsu-mik ineqartitaanermut maleruagassat atuuttinneqassapput, taamaasillunilu akeqanngitsumik ineqartitaanermi ullut qassiuneri kiisalu nalinga immikkoor-toq 147-imi (akeqanngitsumik ineqartitaaneq) allanneqassallutik. 2015-imi akeqanngitsumik ineqartitaanermi nali ukiumut 15.700 koruunit tunngaviga-lugit akileraartitsisoqassaaq. |
| **Immikkoortoq 149**  **Akeqanngitsumik najugaqartitaaneq** | Sulisorisaq (bestyrerit aammalu hoteldirektørit il.il.) akeqanngitsumik najuga-qartitaasimappat, uani najugaqartitaanerup nalinga allanneqassaaq.  Ilaqutaasut najugaqatigisimasaanut paasissutissat “Paasissutissat allat”-ni (immikkoortoq 190-imi) nalunaarutigineqassapput. Akeqanngitsumik najuga-qartitaanerup nalinga ilanngunneqartussaq ukiumut aningaasarsiorfiusumut 2015-imut inummut ataatsimut 55.400 kr.-iuvoq. Meeqqat ukiup aningaasar-siorfiup aallartinnerani 12-inik ukioqalersimanngitsut naliusup affaanut naat-sorsuunneqassapput. |
| **Immikkoortoq 150**  **Akiliunneqarluni angalanerit** | Sulisorisap ukiup ingerlanerani akiliunneqarluni feeriarluni angalaneri tamar-mik kiisalu taakkua nalingisa katinneri uani nalunaarutigineqassapput. Suliso-risap ilaqutai aamma akiliunneqarlutik feeriarluni angalaqataasimappata, ta-manna allaffissami “Paasissutissat Allat” (immikkoorrtoq 190-imi) nalunaaru-tigineqassaaq.  Erseqqissarneqassaaq akiliunneqarluni feeriarluni angalanerit tamarmik nalu-naarutigineqassammata. Ataasiartumik akiliunneqarluni feeriarluni angala-neq aamma isertitanut paasissutissami nalunaarutigineqassaaq. Aningaasar-sianik akileraaruteqaataasussanik naatsorsuinermi akiliunneqarluni feeriarlu-ni angalanerup nalinga akileraaruserneqartussaanngitsoq naliliiffigineqaru-maarpoq. |
| **Immikkoortoq 151**  **Akeqanngitsumik angallateqartitaa-neq** | Sulisorisaq akeqanngitsumik angallateqartitaasimappat tamassumap nalinga nalunaarutigineqassaaq kisitsillu allanneqartoq “paasissutissaq allat” (immik-koortoq 190-imi) nassuiarneqassalluni.  Angallatip pissarsiarinerani nalinga kiisalu ukiup ingerlanerani ingerlatsiner-mut aningaasartuutaasimasut, sillimmasiinermut akiliutit il.il. ilanngullugit nalunaarutigineqassapput. |
| **Immikkoortoq 152**  **Angallammik, qi-mussimik allatigul-lu attartornermi akiliutit** | Angallammik, qimussimik allatigulluunniit attartornermi akiliutit nalunaaru-tigineqassapput, takuuk nalunaarummi qulaani taaneqartumi § 5. |
| **Immikkoortoq 153**  **Kalaalimineerniar-fimmi tunisanit isertitat** | Kalaalimineerniarfimmi tunisanit isertiat tamakkiisut nalunaarutigineqassap-put, taakkunanngalu akileraarutit akilersinneqartut akileraarutit A-t unerar-titanut nalunaaruteqarfissami allanneqassallutik. |
| **Immikkoortoq 154**  **Pisortat tunitsivi-gineqarneranni isertitat** | Pisortat tunitsivigineqarneranni isertitat nalunaarutigineqassapput, takuuk nalunaarummi qulaani taaneqartumi § 5. |
| **Immikkoortoq 155**  **Allatigut aningaa-sarsiat B-t** | Allatigut aningaasarsiat B-t akileraaruteqaataasussat suuneri kiisalu aningaa-sartai nalunaarutigineqassapput.  **MALUGIUK:** Aningaasarsiat B-t assigiinngitsut ataasiinnaanatik amerlaneruppata ataatsimoorlugit nalunaarsorneqassanngimmata. Taamaattumik immikkut nalunaarsorneqassapput.  Immersortagaq naapertorlugu nalunaarsorneqassappata Aningaasarsiat B siulleq Immikkoortoq 155-mut suunera aningaasartaalu nalunaarsorneqassapput. Aningaasarsiat B-t sinneri Immikkoortoq 190-mut nalunaarsorneqassapput suuneri aningaasartaalu immikkut nalunaarsorlugit**.**  **Qarasaasiaq aqqutigalugu Sulinalikkut nalunaarsuinermi**  (Takuuk qarasaasiatigoortunut atugassaq ~ *Beskrivelse af filformat til A11* Sulinal aqqutigalugu)  Aningaasarsiat B-t immikkut A11-qassapput suuneri isaasalerlugit “ “ allanneqas-sapput qarasaasiatigoortunut atugassaq malillugu Immikkoortoq 37-mut.  Aningaasartai qarasaasiatigoortunut atugassaq malillugu Immikkoortoq 38-mut nalunaarsussapput.  Tamanna isumaqarpoq inuup normua ataaseq marlunnik imaluunnit amerlane-rusunik Aningaasarsiaq B-nik isertitaqarsimappat, Aningaasarsiat B-t amerlassu-saanik immikkut A-11-qassammat. |
| **Paasissutissat allat:** | |
| **Immikkoortoq 170**  **Soraarnerussutisi-assatigut aaqqis-suussinernut aki-lersuutit** | Sulisorisanut ataasiakkaanut tunngasut soraarnerussutisiatigut inuunermullu sillimmasiissutitigut aaqqissuussinernut kiisalu soraarnerussutisiaqalernissaq siunertaralugu naafferartumik akilersuilluni sillimmasiutitut akiliutit, aningaa-sarsianit akileraarutit pillugit Inatsisartut inatsisaanni nr. 12, 2. november 2006-imeersumi §§-ini 39-mi aamma 40-mi pineqartunik sulisitsisup akilerta-gai nalunaarutigineqassapput. Tamanna atuuppoq sulisitsisup sulisorisallu akornanni sillimmasiinermut akiliutissanik avitseqatigiinnissaminnik isumaqa-tigiissuteqarsimagaluarpataluunniit.  §§-ini 39-mi aamma 40-mi pineqartut tassaapput soraarnerussutisiaqalernis-saq siunertaralugu aaqqissuussinernut akilersuutit aningaasarsianik akileraa-ruteqaataasussaanngitsunik naatsorsuinermi ilanngunneqartussaanngitsut. Tassa imaappoq akiliutissat, sulisorisap aningaasarsiassaanit akileraarutit naatsorsorneqalertinnagit ilanngaatigineqareertussat. |
| **Immikkoortoq 190**  **Paasissutissat allat** | Paasissutissat allat: Assersuutigalugu ilaquttat najugaqatit aqqi, takuuk im-mikkoortoq 149 (akeqanngitsumik najugaqartitaaneq) aamma immikkoortoq 150 (akiliunneqarluni angalanerit), akeqanngitsumik angallateqartitaanermi kisitsit allanneqartoq nassuiarneqarnera, takuuk immikkoortoq 151.  Avataasiorluni nerisaqarnermi: Ullut qassiuneri kiisalu akiliutigineqarsimasut katillugit annertussusaat allanneqassapput. |